VYKONÁVACIE NARIADENIE KOMISIE (EÚ) 2022/800

z 20. mája 2022,

ktorým sa mení vykonávacie nariadenie (EÚ) č. 540/2011, pokiaľ ide o podmienky schválenia účinných látok parafínové oleje s CAS č. 64742-46-7, CAS č. 72623-86-0 a CAS č. 97862-82-3

(Text s významom pre EHP)

EURÓPSKA KOMISIA,

so zreteľom na Zmluvu o fungovaní Európskej únie,

so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 13 ods. 2 písm. c),

keďže:

(1) Smernicou Rady 2009/116/ES (2) sa parafínové oleje s CAS č. 64742-46-7, č. CAS 72623-86-0 a č. CAS 97862-82-3 zaradili do prílohy I k smernici Rady 91/414/EHS (3).

(2) Účinné látky zaradené do prílohy I k smernici 91/414/EHS sa považujú za schválené podľa nariadenia (ES) č. 1107/2009 a uvádzajú sa v časti A prílohy k vykonávaciemu nariadeniu Komisie (EÚ) č. 540/2011 (4).

(3) Schválením účinných látok parafínové oleje s CAS č. 64742-46-7, CAS č. 72623-86-0 a CAS č. 97862-82-3 uvedených v časti A prílohy k vykonávaciemu nariadeniu (EÚ) 540/2011 sa tieto látky môžu používať len ako insekticídy a akaricídy.

(4) V súlade s článkom 7 ods. 1 nariadenia (ES) č. 1107/2009 predložila Spoločnosť Total Fluids 30. septembra 2014 Grécku ako spravodajskému členskému štátu žiadosť o zmenu podmienok schválenia parafínových olejov s CAS č. 64742-46-7, CAS č. 72623-86-0 a CAS č. 97862-82-3 tak, aby sa mohli používať ako fungicídy. Spravodajský členský štát skonštatoval, že žiadosť je prípustná.

(5) Spravodajský členský štát posúdil nové použitie parafínových olejov s CAS č. 64742-46-7, CAS č. 72623-86-0 a CAS č. 97862-82-3 zo žiadosti z roku 2014 v súvislosti s možnými účinkami na zdravie ľudí, zvierat a životné prostredie v súlade s článkom 4 nariadenia (ES) č. 1107/2009 a vypracoval návrh hodnotiacej správy, ktorý bol 6. februára 2018 predložený Európskemu úradu pre bezpečnosť potravín (ďalej len „úrad“) a Komisii.

(6) Úrad v súlade s článkom 12 ods. 1 nariadenia (ES) č. 1107/2009 rozoslal revidovanú hodnotiacu správu žiadateľovi a členským štátom na pripomienkovanie a sprístupnil ju verejnosti. V súlade s článkom 12 ods. 3 nariadenia (ES) č. 1107/2009 sa od žiadateľa vyžiadali dodatočné informácie.

(7) Dňa 23. septembra 2021 oznámil úrad Komisii svoj záver (5) pokiaľ ide o to, či možno očakávať, že nové použitie parafínových olejov s CAS č. 64742-46-7, CAS č. 72623-86-0 a CAS č. 97862-82-3 bude spĺňať kritériá schválenia stanovené v článku 4 nariadenia (ES) č. 1107/2009.

(8) Komisia 27. januára 2022 predložila Stálemu výboru pre rastliny, zvieratá, potraviny a krmivá doplnok revíznej správy o parafínových olejoch s CAS č. 64742-46-7, CAS č. 72623-86-0 a CAS č. 97862-82-3 a návrh tohto nariadenia.

(9) Komisia vyzvala žiadateľa, aby predložil pripomienky k doplnku revíznej správy, ktoré sa dôkladne preskúmali.

(10) V prípade jedného alebo viacerých reprezentatívnych použití minimálne jedného prípravku na ochranu rastlín s obsahom parafínových olejov s CAS č. 64742-46-7, CAS č. 72623-86-0 a CAS č. 97862-82-3 sa dospelo k záveru, že ak sa používajú ako fungicídy, kritériá schválenia stanovené v článku 4 nariadenia (ES) č. 1107/2009 sú splnené. Preto je vhodné zmeniť osobitné ustanovenia stanovené v schválení parafínových olejov s CAS č. 64742-46-7, CAS č. 72623-86-0 a CAS č. 97862-82-3 tak, aby okrem ich použitia ako insekticídy a akaricídy zahŕňali aj použitie ako fungicídy.

(11) Vykonávacie nariadenie (EÚ) č. 540/2011 by sa preto malo zodpovedajúcim spôsobom zmeniť.

(12) Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

PRIJALA TOTO NARIADENIE:

Článok 1 Zmena vykonávacieho nariadenia (EÚ) č. 540/2011 Príloha k vykonávaciemu nariadeniu (EÚ) č. 540/2011 sa mení v súlade s prílohou k tomuto nariadeniu.

Článok 2 Nadobudnutie účinnosti Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli 20. mája 2022 Za Komisiu predsedníčka Ursula VON DER LEYEN

(1) Ú. v. EÚ L 309, 24.11.2009, s. 1.

(2) Smernica Rady 2009/116/ES z 25. júna 2009, ktorou sa mení a dopĺňa smernica 91/414/EHS s cieľom zaradiť parafínové oleje č. CAS 64742-46-7, č. CAS 72623-86-0 a č. CAS 97862-82-3 medzi účinné látky (Ú. v. EÚ L 237, 9.9.2009, s. 7).

(3) Smernica Rady 91/414/EHS z 15. júla 1991 o uvádzaní prípravkov na ochranu rastlín na trh (Ú. v. ES L 230, 19.8.1991, s. 1).

(4) Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).

(5) EFSA (Európsky úrad pre bezpečnosť potravín), 2021.

Peer review of the efficacy as a fungicide of the active substances paraffin oils (CAS 64742-46-7 chain lengths C11–C25, CAS 72623-86-0 chain lengths C15–C30 and CAS 97862-82-3 chain lengths C11–C30) [Partnerské preskúmanie účinnosti účinných látok parafínové oleje ako fungicídov (CAS č. 64742-46-7 s dĺžkou reťazca C11 – C25, CAS č. 72623-86-0 s dĺžkou reťazca C15 – C30 a CAS č. 97862-82-3 s dĺžkou reťazca C11 – C30)]; EFSA Journal (Vestník EFSA) 2021;19(10)6876doi: 10.2903/j.efsa.2021,6876.